Source: http://www.bihon.ro/s-au-calificat-in-play-off/1715389
Timestamp: 2018-08-16 06:02:09+00:00

Document:
Băieții de la CSM Digi s-au calificat în play-off! - BIHON
Băieții de la CSM Digi s-au calificat în play-off!
la	16. octombrie 2016 17:18	 Reactualizat la:	 16. octombrie 2016 17:19
Secvenţă din meciul cu Primorje Rijeka, cu Diaconu, Costa şi R. Georgescu în defensivă	- © FOTO: PRIMORJE RIJEKA
CSM Digi şi-au asigurat prezenţa în continuare în Champions League sau în Euro Cup.
Vicecampioana României, CSM Digi a fost la un pas de a câştiga Grupa H din turul secund preliminar al Ligii Campionilor, clasându-se pe locul secund, la egalitate de puncte, dar cu un golaveraj superior faţă de ocupanta primului loc, Primorje Rijeka. Din păcate, criteriul care face departajarea este cel al meciului direct, astfel încât echipa gazdă a turneului a terminat pe locul 1.
CSM Digi a avut evoluţii remarcabile la Rijeka, reuşind să învingă fără drept de apel pe CN Sabadell, scor 10-6 şi pe campioana en titre a României, Steaua, scor 12-10. Singurul eşec a fost cel cu Primorje, din prima etapă, scor 7-9.
Forcing în sfertul patru
Ultima partidă a turneului, dintre CSM Digi şi Steaua, a constituit un veritabil derby, decisiv pentru desemnarea celei de-a doua clasate. Miza enormă, accea de a continua „campania europeană” sau de a părăsi ambele cupe, şi-a pus amprenta asupra meciului. Steaua a avut avantajul celor patru jucători străini (Filipovic, Murisic, Krizman, Delgado), faţă de numai trei ai noştri (Pjetlovic, Asanovic, Pavlovic). Din fericire, poloiştii orădeni au avut câştig de cauză, după un meci echilibrat pe parcursul primelor trei sferturi, în care ambele echipe s-au succedat la conducere. Steaua se afla în avantaj înaintea ultimului sfert, scor 9-8, dar CSM Digi s-a dezlănţuit realmente, marcând patru goluri consecutive în următoarele cinci minute. Bucureştenii nu şi-au mai revenit „din pumn” decât în ultimul minut al meciului, când au redus din diferenţă. Scorul final, 12-10, a consemnat victoria pe deplin meritată a echipei orădene.
CSM Digi se califică astfel la barajul din play-off-ul pentru accederea în grupele principale ale Ligii Campionilor, unde ar putea întâlni pe Waspo Hannover (Germania), AN Brescia sau SM Verona (ambele din Italia). În cazul în care va rata calificarea, formaţia noastră va avea totuşi asigurată prezenţa în sferturile de finală ale LEN Euro Cup.
„Sunt mulţumit de prestaţiile echipei în Liga Campionilor, am reuşit să ne îndeplinim obiectivul după primele două tururi preliminare. Formaţia noastră a jucat în general bine în cele două turnee. Mă bucur că am reuşit să învingem Steaua, este doar o primă victorie din numeroasele dueluri directe pe care le vom avea în acest sezon. Nu este vorba de nicio revanşă pentru noi, nu ne-am gândit la aşa ceva. Pe noi ne interesează doar jocul echipei noastre. Rămâne de văzut ce adversară vom avea în play-off”, ne-a declarat antrenorul CSM Digi, Kádár Kálmán.
Taguri: champions league, csm digi, play off, polo, tur secund

References: CSM 
 CSM 

CSM 
 CSM 

CSM 
 CSM 
 CSM 

CSM 
 CSM 
 csm